ming030890/wiki-yue-high-quality huggingface dataset:
華泰證券

華泰證券（簡化字：华泰证券，上交所：601688、港交所：06886），全名華泰證券股份有限公司（簡化字：华泰证券股份有限公司），係中國一間綜合性證券集團，經營中國大陸嘅證券業務，包括代理證券買賣、還本付息、分紅派息、登記開戶、保管、鑒證、承銷、投資諮詢、客戶資產管理等。喺香港以「HTSC」名義進行業務。
2010年2月26號，華泰證券喺上海證券交易所招股上市，係上海證券交易所50指數成份股。2015年6月1號，公司喺香港聯合交易所主板上市，係恆生中國H股金融行業指數成份股。
2016年4月11號，華泰證券以7億8000萬美元收購美國加利福尼亞州康科德市投資服務公司AssetMark。
華沙公國

華沙公國係19世紀頭一個波蘭國，由法蘭西第一帝國皇帝拿破崙喺1807年立嘅附庸國，領土本嚟屬普魯士王國，1815年拿破崙打輸仗後，領土由普魯士王國同俄羅斯帝國瓜分咗。
華沙公約組織

華沙公約組織，係東歐社會主義國家為咗對抗北大西洋公約組織而成立嘅政治軍事同盟，標誌住東西雙方以冷戰形式嘅軍事對抗正式開始。
呢份條約由蘇聯領袖赫魯曉夫起草，1955年5月14號喺波蘭首都華沙簽，東歐社會主義國家除咗南斯拉夫以外，全部加入華約組織。條約規定：「如果喺歐洲發生任何國家或國家集團攻打一個或幾個締約國，每一締約國應……以一切佢認為必要嘅方式，包括用武裝部隊，立即幫俾人打嘅某一個或幾個國家。」
1968年，阿爾巴尼亞因為同蘇聯嘅關係惡化，而退出華約組織。1990年10月3號東德同西德統一之後就退出華約。華約喺1991年3月31號停止一切活動。官方喺7月1號喺捷克斯洛伐克首都布拉格簽咗關於華沙公約停止生效嘅議定書，正式宣佈解體。
華沙大學

華沙大學係波蘭華沙一間大學，1816年創校。
羹

羹係中國菜嘅濃湯，特點係打芡令到佢好杰。
義馬

義馬係中國河南三門峽一個縣級市，總面積112平方公里，人口16萬。
羽

羽 (漫畫)：日本嘅短篇漫畫，專門寫男同性戀情節。
羽 (專輯)：日本歌手石井龍也出嘅一個專輯，喺2003年底發佈。
羽-hane-：日本樂隊KOTOKO出嘅一個專輯，喺2004年春發佈。
羽村：日本關東地方東京都羽村市入面嘅一條村。
羽 (五音)：漢字界嘅古代五音之一。
義路

義路（越南文：Nghĩa Lộ）係越南安沛下轄嘅一個市社。
義薄雲天

《義薄雲天》（Once Upon a Time in America）係一部1984年嘅史詩式犯罪電影，由些治奧李安尼執導，改編Harry Grey（英文：Harry Grey）嘅小說《The Hoods》。主演係羅拔迪尼路、占士活士。
呢套戲係導演些治奧李安尼拍嘅最後一部電影。
羰基

羰基（tong1 gei1）喺有機化學入面，係一個似 C=O 嘅官能基，係醛、酮、羧酸同佢啲衍生物等官能基嘅組成部分。
下面呢幾種化合物都有羰基：
羲和

羲和（粵拼：hei1 wo4）係中國神話入面太陽神之母嘅名。相傳佢喺帝俊個老婆，同帝俊生咗十個太陽，輪流喺天上值日。後嚟，十個兄弟唔滿意先後次序，十個太陽一齊出嚟，最後畀后羿射冧咗其中九個。
華人民主書院

華人民主書院係一個非牟利組織，由各地華人聯合組成，2011年5月30號開始運作，總部辦事處係台北，同香港都有。目的係上網教育華人，向社會推廣民主。

宗旨
強調超黨派、跨國界，以建構華人民主理論、交流華人民主經驗、匯聚華人民主力量為使命，主要工作係創造一個網上平台，為全球各地華人社會關注民主運動青年世代，提供理論研習同知識交流管道，從教育入手，為民主扎根。
華人永遠墳場管理委員會

華人永遠墳場管理委員會（簡稱華永會、英文：The Board of Management of the Chinese Permanent Cemeteries或BMCPC）成立於1913年，於1964年根據法例 (第1112章)《華人永遠墳場條例》而成為法定非牟利公營機構。華永會轄下墳場均為私人墳場，包括香港仔華人永遠墳場、荃灣華人永遠墳場、柴灣華人永遠墳場同將軍澳華人永遠墳場。
1913年香港華裔人士獲政府撥地興建墳場，於是呢批華人喺香港仔建立首個華人墳場，隨後更組成華人永遠墳場管理委員會，負責策劃同管理與墳場有關嘅事宜，並得到當時嘅華民政務司同意出任主席，主權移交之後改由民政及青年事務局局長擔任主席，並且由地政總署署長及食物環境衛生署署長擔任官守委員。
除咗管理墳場之外，委員會亦將每年嘅收入，喺扣除開支後撥作慈善用途，捐贈予慈善組織。
華人紀念碑

華人紀念碑（英文：Chinese War Memorial）係香港一座紀念碑，紀念第一次世界大戰同第二次世界大戰嘅華人殉難者，喺中環香港動植物公園入面。紀念碑係花崗石做嘅牌坊，1928年5月6號由時任香港總督金文泰揭幕，本嚟只係紀念第一次世界大戰嘅華人殉難者，第二次世界大戰期間損毀咗，戰後重修時紀念埋第二次世界大戰嘅華人殉難者。
紀念碑頂部刻有英文：「IN MEMORY OF THE CHINESE WHO DIED LOYAL TO THE ALLIED CAUSE IN THE WARS OF 1914 - 1918 AND 1939 – 1945」，而兩側都刻有中文：「紀念戰時華人為同盟國殉難者」，分別之處係右側同左側各刻上細字「一九一四年至一九一八年」同「一九三九年至一九四五年」。
2021年3月11號，華人紀念碑被評為香港一級歷史建築。
華倫天·卡斯迪蘭奴斯

華倫天·馬利安奴·荷西·"達堤"·卡斯迪蘭奴斯·基文尼斯（Valentín Mariano José "Taty" Castellanos Giménez，1998年10月3號—）係阿根廷職業足球運動員，曾經踢過阿根廷U23。宜家喺意甲拉素搵食，之前曾經由美職紐約城借去西甲基羅納。
早喺2021年，佢已經以19球成為美職神射手。2022年4月，佢代表紐約城對皇家鹽湖城嗰陣試過大四喜。2023年4月25日，佢喺基羅納西甲主場擊敗皇家馬德里嘅賽事入面，一個人幫基羅納入晒4球，令佢超越朗拿甸奴同阿根廷同胞美斯，成為自從1947年12月後第一個能夠喺對皇馬嘅比賽一場入4球嘅人。
華人行

華人行係位於香港中環畢打街同皇后大道中交界，長江實業地產旗下收租物業，樓高23層（包括閣樓及兩層地庫）。
華倫天奴

華倫天奴（粵拼：waa4 leon4 tin1 nou4，英文：Rudolph Valentino，舊譯華倫度，1895年5月6號—1926年8月23號）係意大利一位男演員，後嚟去咗美國發展。佢係1920年代最受歡迎嘅明星之一。
華倫提尼安一世

華倫提尼安一世（Valentinian I，321年7月3號—375年11月17號）係羅馬帝國皇帝，364年到375年在位。
與論機場

與論機場（粵音：jyu5 leon6 gei1 coeng4）係喺日本九州地方嘅一個機場，喺1976年嗰陣起好兼且開放畀人用嚟搭飛機。
與謝野町

與謝野町（粵拼：jyu2 ze6 je5 ding1，日文：与謝野町／よさのちょう Yosano chō */?）係日本京都府嘅其中一個町。面積108.38平方公里，2020年人口有19,929人，人口密度每平方公里184人。
與謝郡

與謝郡（粵拼：jyu5 ze6 gwan6，日文：与謝郡／よさぐん Yosa gun */?）係日本京都市嘅其中一個郡。
與諜同謀

《與諜同謀》（英文：Provocateur），係香港無綫電視製作嘅時裝電視劇，由羅嘉良、鄭俊弘、李佳芯同黃心穎領銜主演，監製黃偉聲。故仔背景係化粧品公司同商業間諜。
與那國島

與那國島 (日文：与那国島(Yonaguni-jima) )，琉球文叫渡難島，係日本琉球八重山西南嘅一個島，由沖繩縣管。佢係日本控制嘅領土入面最西嘅有人島。
與那國機場

與那國機場（粵音：jyu5 naa5 gwok3 gei1 coeng4）係喺沖繩琉球群島嘅一個機場，喺1943年嗰陣起好兼且開放畀人用嚟搭飛機。
與那原町

與那原町（日文：与那原町／よなばるちょう Yonabaru chō */?，琉球文：与那原／ユナバル Yunabaru）係日本沖繩縣島尻郡嘅一個町。
華歷簡奴

華歷簡奴係西班牙首都馬德里嘅一間足球會，1924年成立，家陣踢緊西班牙甲組足球聯賽。
華欣

華欣（泰文：หัวหิน）係泰國一個度假勝地，喺首都曼谷西南面大約130公里，由於隔咗泰國灣，行陸路有成230公里同埋要3個鐘頭。人口84,883，面積911平方公里。
華欣風景好靚，歷任泰國皇室成員都好鍾意去華欣度假。
華氏 9/11

《華氏 9/11》係套美國嘅紀錄電影，由米高摩亞製作，喺2004年5月17號上畫。
呢套戲嘅主角有喬治布殊、戈爾、拉姆斯菲爾德、 切尼、 布蘭妮、歷奇馬田同貝理雅。片長122 分鐘，票房有222,400,000 美金。
華氏

華氏（Fahrenheit）係一個表示溫度嘅系統（符號 ℉），喺美國好常用，而華氏度就係用來表示華氏比例裏面嘅其中一個距離，係一個度量衡。呢個度量衡可以用嚟表達一個確實嘅溫度，亦都可以表示兩個溫度之間嘅距離。華氏呢個名係取自德國科學家華倫海特（Daniel Gabriel Fahrenheit）嘅姓。
華沙

華沙（波蘭話：Warszawa）係波蘭嘅首都，亦係波蘭最大城市。佢位於維斯拉河兩岸。2004年人口估計為1,692,900人，城市群人口大約係2,760,000人。城市面積係516.9平方公里，城市群面積係12266平方公里。華沙亦係馬佐夫舍省嘅省會，擁有好多工業（製造、鋼鐵、電力工程、自動工業），66間高等學府（包括華沙大學），同超過30間劇院。
良十世

良十世（Leo X，又譯利奧十世，1475年12月11號—1521年12月1號）係羅馬天主教第217任教宗，1513年到1521年在位。
良十二世

良十二世（Leo XII，又譯利奧十二世，1760年8月22號—1829年2月10號）係羅馬天主教第252任教宗，1823年到1829年在位。
良十三世

良十三世（拉丁文：Pope Leo XIII，1810年3月2號—1903年7月20號），係羅馬天主敎教宗，1878年2月20號接替庇護九世，到佢死後就由庇護十世接任。
良定義

喺數學入邊，良定義表達式係指條式只有一個解讀方法、一個數值，相反嘅話就叫做差定義（ill defined）。
良口鎮

良口鎮（粵拼：loeng4 hau2 zan3）係中國廣東省廣州市從化區轄下嘅一個鎮。其中廣州前三最高嘅山（天堂頂、鷄枕山、黃茶園）、香港賽馬會喺中國大陸起嘅從化馬場就喺呢個鎮入面。
良山

良山縣（粵拼：loeng4 saan1，越南文：Huyện Lương Sơn）係越南和平省下轄嘅一個縣。
良十一世

良十一世（Leo XI，又譯利奧十一世，1535年6月2號—1605年4月27號）係羅馬天主教第232任教宗，1605年在位。
講臺

講臺係學校同演講廳常見嘅設備，似一張高身嘅檯，放喺講者前面，方便講者擺講稿或者播簡報嘅手提電腦。
講東講西

《講東講西》（Free as the Wind）係香港電台嘅廣播節目，星期一至星期五，又逢星期日，每次做兩個鐘頭。以前只得嚮禮拜日，個時節目主持人有：王一平、張小嫻、陶傑、何弢、丘世文等。而家主持人轉咗係馬鼎盛、岑逸飛、文潔華、鄧達智、盧偉力、馬恩賜等。
《講東講西》個節目話係「輕輕鬆鬆論通識」。
講福建話運動

講福建話運動（白話字：Kóng Hok-kiàn-ōe Ūn-tōng；英語：Speak Hokkien Campaign）係由馬來西亞檳城嘅福建話使用者所發起嘅國際性語言復興運動。
講自由

《講自由》（英文：On Liberty）係政治哲學書，初版1859年出版，由苗莊雪著，講解自由原則要義。呢本書提出原則調解社會權力同個人自由。
呢本書喺政界同學術界影響深遠，直到而家仲有出版商印刷。呢本書係英國自由民主黨象徵，主席就職儀式會拎住呢本書。不過，呢本書畀部分學者批評，唔夠清晰界定個人自由範圍同社會權力邊界。

粵語翻譯
劉康譯：《講自由》（倫敦：劉康出版社，2022年），ISBN 9781739728564。
講波

講波係球賽評述嘅通俗叫法，而喺香港，一般嘅普羅大眾都鍾意叫球評人做「講波佬」。
負責講波嘅人係要將一場球賽嘅過程，盡可能完整咁向喺收音機或者電視機前面收聽收睇緊嘅聽眾／觀眾作出介紹及分析，包括嗰種球類嘅玩法、賽制，嗰場賽事所參與球員／球隊嘅背景，球隊出場嘅陣容，戰術嘅運用，球賽嘅進行……等。
所以講波普遍被視為一種專業，因為第一，佢哋當然要全面認識嗰種球類運動，其次手頭上嘅資料要充足，分析球賽嘅時候亦唔可有太多主觀嘅個人意見，要對球賽客觀咁批評，咁啲觀眾聽眾先可以喺中立嘅情況下欣賞球賽；因此要成為一個評述某種球類比賽嘅專業講波佬絕對要下一番功夫，可以話係屬於專業人士嘅範疇。

講講「講波佬」
講波佬本來只係狹義咁指嗰啲講足球運動嘅運動評述員，因為以前喺香港評述足球嘅絕大多數係男性，甚至當時可以話冇女性評述，於是大眾就用咗個「佬」字，但其實隨住世界嘅發展同埋社會嘅變化，依家女性出嚟講足球亦唔係咩新鮮奇事，再加上講波可以唔單單咁指足球運動，令到「講波佬」哩個詞語亦都有修飾嘅必要，不過因為喺香港生長嘅大眾已經一口講慣咗，所以仍一貫統稱從事球賽評述哩個行業嘅人做「講波佬」。

乜波都有得講
其實講波又點止係指講足球一樣呢，因為唔同嘅球類運動都會有專長嘅評述員，除咗聽得比較多嘅足球評述之外，其實一路以嚟籃球、排球、網球、乒乓球、羽毛球，甚至保齡球、桌球哩啲比較少體力發揮嘅運動都有佢哋嘅專業評述員，而且男女各佔有一定嘅比例，所以「講波」已經變成廣義嘅詞語。

講波人有幾權威
不過講波界有一個小小共通點，就係當中大部份嘅球評人其實曾幾何時亦係嗰種運動嘅職業球員，有啲可能已經退役全身投入做球評人，有啲則係現役嘅職業球員，只不過係以客串形式咁去為某啲球賽作專業評述。當然亦有啲人，佢哋一路都好醉心咁去研究某種球類運動，佢哋可能只係業餘玩吓，甚至冇乜實戰經驗，但亦最終都可以成為專業講波佬，只要有獨特嘅分析，加上搜集返嚟嘅資料同研究心得，再加埋業內人仕同埋大眾對佢嘅認同，亦可以被邀請作出權威性嘅評述。

香港足球評述員協會
近年電視台嘅足球賽事直播量越嚟越大，香港足球評述員或主持越來越多，佢哋雖然來自唔同媒體，但係對足球都好有熱誠。2006年10月24日，業界重成立咗香港足球評述員協會（中文：香港足球評述員協會）（HKFCA），旨在凝聚力量回饋社會。多年來，HKFCA一直支持香港代表隊出戰無家者世界盃，亦會定期出動探訪老人家，並喺2009年集眾會員之力，出版過散文集《寫給足球的情書》。

專業講波人
以下會簡單咁介紹一啲球類運動嘅講波人。

足球
要數足球界嘅講波人，相信好多人隨便都可以點出三兩個出嚟。而喺香港工作或者操粵語嘅足球講波佬有好多其實都幾出名，佢哋除咗係因為成日會喺電視出鏡，或者喺收音機聽到佢哋把聲之外，亦都係因為喺評述分析上特別出色獨特，可能喺閱讀球賽嘅能力方面比較好，亦都可能因為佢哋嘅評述風格……等而為人所注意。

粵語講波人
葉觀楫：綽號「大聲葉」，係六、七十年代嘅著名電台講波佬，現場講波時可以話係緊張大師，講起上嚟特別精采，而且創作咗好多生動嘅足球術語，所以而廣受聽迷歡迎。
林尚義：人稱「阿叔」，係香港講波界嘅老行尊；曾經係香港足球聯賽隊伍及中華民國隊員，亦做過電影演員。因為佢嘅硬漢性格，造就佢講波時嘅風格都係比較鍾意大大聲，同埋用抑揚頓挫嘅重口音去評述，配合埋佢肉緊嘅表情，睇緊佢唔知情嘅人會以為佢發緊脾氣鬧緊人。
丘建威：Cable，人稱「丘仔」，讀書時候係聖約瑟足球校隊成員，後來成為香港職業足球員，打後衛、清道夫，退役後轉行做講波佬。
張志德：Cable，人稱「細鬼」，曾經係香港職業足球員，香港隊員，退役後轉行做講波佬。
何鑑江
何靜江
丁偉傑：Now
何輝：紅褲子出身，八、九十年代香港足球員，試過代表港隊，青少年期試過代表香港乒乓球隊。當打嗰排唔踢波走咗去做量地官，家下喺廣東體育台做緊講波佬。因應佢自己踢波出身，經常喺講波時拆解場波嘅形勢，以及詳解場波各方面嘅細節，好似排陣、球員表現、領隊調動手法，甚至領隊表情，亦好鐘意搞Gag。雖然佢未正式喺香港人出錢搞嘅電視頻道講過波（ESPN唔係香港嘢），不過極受網民同一般睇開佢嘅人愛戴。
黃興桂：Cable
江忠德：ESPN
馬啟仁：TVB，英文名Keyman，擁躉唔少。
李德能：Cable
蔡育瑜：Now
鍾志光：TVB
何柏霖：Cable
劉舜文：Cable
陳葦如：Now
方柏翹：Now
司徒文俊：Cable
李榮基：Now
馮嘉奇：(已轉職伯明翰球會職員)
劉健基：Cable
潘源良：Cable，香港著名填詞人，香港有線電視一開台已經參與足球評述，佢主要係評述西甲英超嘅賽事。
林慶麟：Now
李健和：Cable
強尼：Cable
袁文傑：正職演員，周不時去TVB講波，亦喺youtube頻道袁文傑Andrew Yuen講波。
講拜拜

講拜拜，或者叫告別，係分開時用嘅一種禮儀。離開人時唔一定要出聲，亦可以係揮手。打招呼係啱啱見到人先至用。
走人之前講拜拜係有禮貌，如果粒聲都唔出就行咗去係冇禮貌，尤其係上網同網友傾緊嘢，或者捉緊棋。

粵語講法
「拜拜」
「走先啦」
「一陣見」
「遲啲見」（傳統啲）
「係咁先」
「再見」
「再會」
「聽日見」
亦有人用粗口同人告別，睇吓粗口。
講故

講故（粵音：gong2 gu2），用漢字又可以寫做講古，係大中華地區民間表演藝術，宋朝嗰陣興起。傳統上，表演者（叫講故佬）會喺街頭開檔講故仔，吸引街坊圍埋一齊聽。
西遊記之孫悟空三打白骨精

《西遊記之孫悟空三打白骨精》（英文：The Monkey King 2），係2016年上畫嘅中國大陸同香港合拍華語電影，《西遊記之大鬧天宮》續集，由郭富城、鞏俐、馮紹峰、沈鶴、羅仲謙、陳慧琳主演，鄭保瑞執導。
呢套戲喺香港上畫期間，累積票房15,643,992港紙，係2016年港產片十大票房之中，排行第四。
西遊記（貳）

《西遊記（貳）》（Journey to the West II）係香港電視廣播有限公司古裝劇集，《西遊記》續作，由陳浩民、江華、黎耀祥、麥長青主演，監製劉仕裕。呢套劇喺1998年10月26號首播，一共42集。
西遼

西遼（粵拼：sai1 liu4）係遼朝滅亡後契丹人建立嘅政權，響1124年由耶律大石立國，疆域最初響蒙古北面，後尾一度去到中亞，最後響1218年俾成吉思汗消滅。
西邑昌一

西邑昌一（1912年—1998年3月22號）係大日本帝國足球員，司職前鋒，曾經喺1934年爲日本足球代表隊出場2次，入咗1球，重參加過1934年遠東運動會。
西遞

西遞（粵音：sai1 dai6）係喺中國安徽嘅一個名勝古蹟，喺2000年畀聯合國教科文組織列入世界遺產。
西邊圍

西邊圍（Sai Pin Wai）係香港一條圍村，喺新界元朗區元朗舊墟，南邊圍嘅西面。
西邊街

西邊街（英文：Western Street）係香港西營盤一條馬路，由干諾道西開始，去到般咸道。
草東沒有派對

草東沒有派對（英文：No Party For Cao Dong）係臺灣嘅另類搖滾樂團，喺2012年成團，成員有4個。2016年3月出第一張專輯《醜奴兒》被注目同攞到唔同嘅獎，包括第28屆金曲獎最佳樂團等幾項大獎。2017年，因主唱巫堵、低音電結他手世暄兵役，暫時休團。2018年復出並展開全球巡演。

經歷
最初時嘅團名係「草東街派對」，由幾位玩團又鍾意去草東街同山上晃嘅年輕人組成。團名來源「草東街」係喺臺北陽明山嘅街道名。之後，經歷一啲成長過程入面必經嘅難題同無奈嘅人事變動後，留低嘅團員決定以「草東沒有派對」呢個團名繼續音樂旅程，而呢個亦係成個樂團風格發展嘅轉捩點。
2021年10月30號，鼓手蔡憶凡喺臺北市一間防疫旅館隔離檢疫嗰陣被發現喺房入面死咗，終年26歲，死因仍有待調查。
草本植物

草本植物（粵拼：cou2 bun2 zik6 mat6；英文：herbaceous plants）係指一啲梗裡面木質部（英文：Xylem）唔太發達，或者係無木質化嘅植物。因為呢種植物嘅木質化細胞比較少，所以啲梗嘅質地比較柔弱，支持力亦都比較弱。大部分嘅草本植物都比較矮同埋細，壽命亦都比較短，多數會喺生長週期完咗之後就會死。有啲草本植物死咗之後，第二年嘅春天，會返生。草本植物可以係一年生、二年生同埋多年生。同草本植物相對應嘅概念就係木本植物，啲人通常叫草本植物做「草」，同埋將木本植物叫做「樹」。

生長週期
大多數草本植物都係多年生（大約佔85%）但係亦都有啲係一年生（大約佔15%）或者係二年生（佔少於1%）。一年生植物係生長季節結束嘅時候或者開花結果之後，就會死，然後散落喺周圍嘅種子喺新嘅一年會發芽、生長。草本多年生同埋二年生植物嘅梗可能會喺第一年嘅生長季節結束嘅時候死咗，但係植物嘅根未死，所以會喺下一個生長季節生返。
新一年嘅時候，有啲草本植物可以從保留喺地上或者地下嘅活組織重新生出嚟，包括根、梗（梗喺地面上嘅加厚部分）或者係各種類型嘅地下梗，例如球莖、匍匐莖、根莖同塊莖等。常見嘅一年生植物包括小麥、稻米、番茄、粟米、花生、南瓜、向日葵、大豆、茄子等等。二年生草本植物嘅例子包括紅蘿蔔、防風草同埋常見嘅菊花；多年生草本植物包括薯仔、辣椒、牡丹、薄荷、洋葱、大多數嘅蕨類植物同埋大多數嘅禾本科植物。
草果

草果（Lanxangia tsaoko），又叫草豆蔻，係薑科草果屬嘅一種植物。佢嘅果既可以做中藥材，亦係可以做中餐調味料。
草本茶

草本茶係指用茶葉以外嘅植物（譬如香草同香料）沖嘅嘢飲。常見嘅草本茶包括花茶、瑪黛茶等等。
草羊

草羊，又叫山羊，羊一種，馴養咗嘅羊，好似綿羊咁。養草羊係為咗佢哋嘅肉、奶同皮。
草羊亦有黑色，叫黑草羊。
英文叫goat。
草本煙

草本煙（英文：Herbal cigarette）係聲稱不含煙草同尼古丁嘅煙仔，原料由草本植物、香草或生果等混合製成取代煙草，作為傳統煙仔嘅代替品。外觀同傳統煙仔差唔多，同其他傳統煙草產品一樣，都係要經過燃燒過程嚟吸食，所以都可能含有有害物質，例如焦油等，有研究顯示，草本煙亦可能會對人體基因做成損害。

管制
香港喺2022年4月30號開始，全面禁止進口、推廣、製造、售賣或為咗商業目的而管有另類吸煙產品，包括電子煙、加熱煙產品同草本煙。
葛量洪茶

葛量洪茶（粵拼：got3 loeng6 hung4 caa4，學名：Camellia granthamiana），又叫大苞山茶（daai6 baau1 saan1 caa4），係山茶科山茶屬嘅常綠喬木仔，原產地喺香港。而家喺香港嘅大帽山、馬鞍山，廣東等地先至搵到。佢喺香港被列為瀕危植物，喺廣東亦被列入《廣東省珍稀瀕危植物圖譜》。

名同史
葛量洪茶1955年喺香港大帽山上面俾人發現，而個名就出自嗰時香港總督——葛量洪。

形態
葛量洪茶一般有8米高。葉係橢圓形嘅冇毛革質品種，上尖下圓，邊有細鋸齒；葉柄一般8~12mm長。而花一般大又白兼冇柄；苞片同萼片係圓形，有8嚿花瓣；子房有毛，花柱一般2cm長；中間有好多金黃色嘅花蕊；花期係每年3~4月。而佢嘅果好似個波噉，有3到4個室。
葛量洪號滅火輪展覽館

葛量洪號滅火輪展覽館（英文：Fireboat Alexander Grantham Exhibition Gallery）係香港一間以香港海上消防歷史為主題嘅展覽館，喺香港島東區嘅鰂魚涌公園。

簡介
「葛量洪號」滅火輪喺1953年投入服務，2002年退役前，一直係香港消防處滅火輪隊嘅旗艦，曾經參與過無數船舶同沿岸重大火警嘅撲救工作同海上救援任務。「葛量洪號」喺香港黃埔船塢建造，除咗見證香港嘅消防歷史之外，亦充分反映香港五十年代造船業嘅成就。
鑑於「葛量洪號」深具歷史意義，香港歷史博物館將佢列為藏品，並起咗「葛量洪號滅火輪展覽館」，妥善裝置呢艘滅火輪，喺2007年開放畀市民參觀。展覽館面積大概1,200平方米，展出獨特嘅消防文物，並輔以多媒體介紹，增進市民對香港海上救援工作嘅認識。
葛麗亞嘉綸涵

葛麗亞嘉綸涵（英文：Gloria Grahame，1923年11月28號—1981年10月5號）係一個嚟自美國洛杉磯嘅女演員同埋歌手，佢嘅出名作品有《莫負少年頭》同埋《玉女奇男》。
葛量洪

葛量洪爵士，GCMG（Sir Alexander William George Herder Grantham，1899年3月15號—1978年10月4號），又譯葛亮洪，英國殖民地官員，早年曾經響香港輔政司署做嘢，之後做過百慕達同牙買加兩地嘅輔政司、尼日利亞嘅布政司，同埋斐濟總督兼西太平洋高級專員等等嘅職務，1947年至1957年做第22任香港總督，係除咗麥理浩勳爵之外，任職時間最長嘅港督。

用佢個名嘅地方
葛量洪號滅火輪展覽館：喺香港島鰂魚涌。
葛量洪醫院：喺香港島黃竹坑。
葛量洪師範學院
葛量洪茶花（Camellia granthamiana）
葛量洪醫院

葛量洪醫院（Grantham Hospital）係香港一間公立醫院，嚮香港島南區黃竹坑，由香港醫院管理局管理，係港島西聯網其中一間醫院，地址係香港島香港仔黃竹坑道125號。

簡介
葛量洪醫院喺1957年成立嘅時候，由香港防癆心臟及胸病協會管理。醫院擔任轉介中心嘅角色，專門提供成人心臟同胸肺疾病全面嘅內科治療，同時設有老人科同紓緩醫學服務。另外，葛量洪醫院同香港大學緊密合作，為公立同私營機構護士提供專科訓練，亦喺2009年增設一間白內障中心，為白內障人士提供日間手術服務，又同其他機構一齊推展心臟同胸肺健康，並且一直進行創新研究，不斷尋求專業領域上嘅突破，更喺2008年重辦護士學校，培訓登記護士，又設立咗李嘉誠基金會寧養服務計劃寧養中心，為癌症病人同屋企人提供全人照顧。
葛麗泰嘉寶

葛麗泰嘉寶（琪烈特嘉寶，瑞典文：Greta Garbo，1905年9月18號—1990年4月15號）係瑞典女演員，1954年攞到奧斯卡終身成就獎。
葛蘭素史克

葛蘭素史克股份有限公司（英文：GlaxoSmithKline plc，LSE：GSK，紐交所：GSK）後總部喺英國倫敦嘅全球第三大嘅藥廠。葛蘭素史克係一間覆蓋抗感染、中樞神經系統、呼吸科、腸胃／代謝、腫瘤同疫苗領域嘅研發公司。佢同時又處於領先地位嘅口腔衛生保健，營養嘢飲同一尐非處方藥。
作為世界上第三大嘅藥廠，葛蘭素史克2005年嘅銷售有成216.6億英鎊，純利潤有69億英鎊。葛蘭素史克喺全世界請咗大概110,000名員工，市場銷售人員佔40,000名。總部喺英國倫敦布倫特福德嘅GSK House，而美國總部喺賓夕凡尼亞州費城同北卡洛萊納州嘅三角研究園。公司有喺倫敦證券交易所同紐約證券交易所掛牌。葛蘭素史克嘅業務遍布世界上近70個國家。

史
葛蘭素史克原本由葛蘭素威康同史克必成合併後喺2000年成立。
喺2005年，醫藥銷售喺GSK營業額佔咗186億英鎊。銷售量主要係基於以下成功嘅產品：
舒悅泰
安糖健
樂命達
卓弗蘭
威博雋，抗抑鬱藥
2009年4月20號以最高36億美元嘅價格，買低製造皮膚科藥嘅史帝富藥廠（Stiefel Labotories），葛蘭素史克以29億美元現金買低史帝富藥廠，可能重要畀多3億美金，要睇史帝富藥廠未來表現而定。兼承擔咁史帝富4億美金債務。
2011年6月7號，葛蘭素史克藥廠生產嘅抗生素「安滅菌」（Augmentin），被SGS驗出含有塑化劑DIDP。藥廠話，喺台灣嘅產品都經衛生署驗過合格，但係會將產品畀原廠同第三方單位驗。香港衞生署亦驗到塑化劑DIDP，要求回收落架，唔係就撤牌。喺香港要求下架之後，台灣衛生署亦態度轉硬，由原先建議唔用，改做落架回收。
2012年4月1號，葛蘭素史克同南非Aspen達成協議，由同年11月1號起收購得果定產品。
部落衝突

《部落衝突》係芬蘭遊戲公司Supercell喺2012年8月2號出嘅電話遊戲，佢嘅玩法有攻、守城同養成嘅元素，隨住遊戲嘅變遷，呢隻遊戲嘅重點已經由單人模式變做多人模式。
部落衝突：皇室戰爭

部落衝突：皇室戰爭係一隻免費、可以課金嘅電話戰略遊戲。呢隻遊戲入面嘅角色同《部落衝突》好似，融合咗交換卡片、塔防同埋MOBA等多種元素。遊戲由Supercell研發，喺2016年3月2號全球發行。
部隊

部隊（英文：troop）係一隊軍隊入面嘅細隊伍，具體定義唔同國家地區都唔同。
部頭合約

部頭合約，簡稱基本藝人合約，係香港嘅電視台藝員簽訂嘅一種合約，合約要求年資最長之旗下嘅合約藝員曾經係拍攝後一個數量嘅電視劇或節目，斷節目集數計其他製作幕後人員工作之一。相比起由電視台全權安排工作嘅經理人合約，部頭合約藝員有比較大嘅自主權，可以自己接出面其他工作，更可以喺其他電視台亮相。
當時喺無綫電視同麗的電視（其後同年易名轉手嘅亞洲電視），演藝人員同樣每年簽署為旗下嘅部頭合約同經理人合約藝員數量相差得唔算遠，而且實際上即使係部頭合約亦都去唔到其他電視台。
ViuTV同奇妙電視旗下多數藝員都係簽部頭合約，當中有啲只係要求拍一個節目就得，每個節目一個合約。
郭一鳴

郭一鳴係香港親中派人士。

政治立場
佢政治立場係親北京派，曾經出席活動支持香港兩岸和平發展聯合總會嘅活動。
部首

部首，係漢字分類法。漢字會跟形義分部，每一部最基本形義嘅一個字做頭，就做部首，而部名就跟部首隻字。
部首係大漢時，許慎寫《說文解字》所創。說文解字嘅部首叫說文部首，有540隻。
家下多數漢字典嘅部首，係大清寫嘅《康熙字典》嘅部首，叫康熙部首，有214隻。佢係跟大明時，梅膺祚所編纂之《字彙》。康熙部首唔再拘泥意思為原則，將一啲少字嘅部打散，分去唔同部入便，所以康熙部首可以慳好多部首，唔使分得散咁難查。重有，部首之後再計字劃數，更加方便查字。不過因為無咁講究意思，有時某啲字塞入去嘅部，係有啲九唔搭八。
中國大陸同日本都行減筆字，所以有啲字個形，好難搵康熙部首塞落去。甚至有啲部首連字都變埋，更加難歸部。中國大陸出版嘅大多數字典係跟拼音排，部首衹係用來做索引，所以同一個字有可能會喺幾個部首底下搵到。而喺日本，點歸部就睇本字典點分法。
郭一凡

郭一凡（粵拼：gwok3 jat1 faan4；1988年10月10號—），係中國男歌手。佢喺孔祥東音樂學院畢業。

經歷
2012年，佢參加東方衛視《星動亞洲》，並攞到亞洲區第4、「亞洲之星」同埋「星動之星」。2013年，佢出咗第一隻唱碟《見習歌神》。2014年5月，佢出咗《說走就走的旅行》單曲。
2014年，佢參加《中國好歌曲》第一季，成為蔡健雅戰隊學員。
過一棟

過一棟係一個麻雀術語，打牌時懷疑有人出老千，就可以要求過牌，即係話輪到你時乜都唔畀做，無得模牌、上、碰。通常都會過三棟。
有時喺過完一棟之後，自己做好副牌可能會益咗其他人。所以有人引伸出「俾人過一棟」用嚟揶揄想搵人笨反而畀人搵返笨轉頭。不過而家多數就咁解「俾人搵笨」。
啤牌亦有類似嘅動作，叫咳牌。
過去式

過去式（粵拼：go4 heoi3 sik1 | 英文：past tense）喺語言學上係一種時態，將句子描述緊嘅事置身喺「過去嘅時間」。過去式係一種好常見嘅時態，例如英文喺構詞上只有過去同非過去之別，將來式唔使做詞形變化。而包括例如日文在內嘅多種語言都有構詞上嘅過去式。

示例
内文：時態
睇埋：現在式
用日文做例子。根據廿一世紀初嘅主流睇法，日文喺呢方面同英文一樣，動詞分做過去式同現在式兩種。例句：
後者表明咗件事係前一日發生嘅，表示件事實係喺過去發生，所以動詞食就要做詞形變化，做過去式嘅樣。
過密

2008 年一條街有過密嘅情況。
過密（英文：overcrowding），又或者叫迫得滯，係指一個固定嘅空間有太多個體（人或者第啲動物）聚集咗喺裏面。過密通常會搞到啲人覺得唔舒服，而且醫療上亦都會擔心，過密嘅情況下會出現傳染病大規模傳播。
過去完成式

喺語言學上，過去完成式（英文：past perfect）係一種時態同文法體，結合咗過去式同完成式。
過剩數

喺數論中，若果一個正整數除本身以外所有正因數嘅和比呢個數自身大，呢個數就係過剩數（又稱作豐數或盈數）。
例如12除本身以外所有正因數有 1、2、3、4、6，而1+2+3+4+6=16，16>12，所以12可稱為過剩數。
更為嚴格地講，過剩數係指令函數 σ(n) > 2n嘅正整數，其中指嘅係因數同函數，即n嘅所有正因數（包括n）嘅和。σ(n) − 2n稱作n嘅盈度。
用上例12嘅正因數有 1、2、3、4、6、12，而1+2+3+4+6+12=28，28>122，所以12可稱為過剩數。
最細嘅一啲過剩數系：
12、18、20、24、30、36、40、42、48、54、56、60、66、70、72、78、80、84、88、90、96、100、102、…（OEIS數列A005101）
以上列出嘅過剩數都係偶數。最細嘅奇過剩數係945。1998年Marc Deléglise 證明過剩數喺自然數中嘅自然密度介乎0.2474同埋0.2480之間。
奇過剩數同埋偶過剩數都有無限咁多個，因為每個完全數同埋過剩數嘅倍數（唔包括佢哋自身）都係過剩數。甚至，每個大過20161嘅數都可以寫成兩個過剩數嘅和。好多過剩數一部分真因數嘅和等於過剩數自身，噉嘅過剩數叫做半完全數，一個唔係半完美數嘅過剩數叫做奇異數；盈度係1嘅過剩數叫做准完全數。
同過剩數相關嘅概念係完全數（σ(n) = 2n）同埋虧數（英文：Deficient number）（σ(n) < 2n）。最早將自然數分為過剩數、完美數同埋虧數嘅係Nicomachus所著嘅Introductio Arithmetica (公元前100年)。
過境通航

過境通航（英文：Transit passage），海洋法概念一則。海峽，駁通兩邊大海，又或者駁通兩邊專屬經濟區。船又好，飛機又好，都穿得過海峽，只要過境時，唔停咁行，速速通過。若然為咗出入海峽該國，所謂唔停咁行，速速通過，都會受該國條件限制。
呢條行船則例，寫入聯合國海洋公約第三部。並唔係全部國都簽約，之過多數國，好似嚽國咁，都會視為公約為習慣通則。由於公約將領海由三浬擴閯到十二浬，好多領海海峽，水域會唔過得，所以，第三部行船則例，就好緊要，確保通航。
過境通航全海峽有效，唔限於岸邊各國領海重疊水域。各國船又好，飛機又有，軍事民用，都可以無阻通航。潛艇潛住來行，本身就通過到國際海峽。過境通航，保障咗國際貿易同安全，至為重要。尤其直布羅陀海峽、多佛海峽、賀木茲海峽、曼德海峽、馬六甲海峽等。
之於國嘅內海，過境通航，並不包括在內。
虛張聲勢行為

虛張聲勢行為（Deimatic behaviour）係指冇力反抗嘅動物靠嚇趕走獵食者。
虛擬助理

虛擬助理（英文：virtual assistant）係指曉按照用家（用自然語言）俾嘅指令嚟做嘢嘅電腦軟件。同傾偈機械人唔同嘅係，虛擬助理係攞嚟做嘢嘅（例如幫手執啲文件），而傾偈機械人係攞嚟做娛樂消閒用途嘅。
虛擬地球

虛擬地球（Virtual Earth）係指用三維電腦圖像描繪嘅地球（或者類似地球嘅行星）嘅模型。
虛擬實境遊戲

虛擬實境遊戲（英文：virtual reality game，VR game）係指靠虛擬實境嚟玩嘅電子遊戲。
虛川

虛川（韓文：허천군／虛川郡 Hŏchŏn gun */?）係朝鮮民主主義人民共和國咸鏡南道嘅一個郡。
虛弱妝

虛弱妝係指化粧化到個人自己望落面色唔好、營養不良、虛弱、對眼無神噉嘅樣。
喺中國大陸，曾經有人化個虛弱妝嚟呃人，乘機攞着數。例如係喺飯堂，曾經有人用呢個妝去令嗰度啲職員以為自己身體孱，博佢哋𢳂多啲飯餸畀自己。
不過，化咗「虛弱妝」嘅人個樣同癮君子嘅症狀太過似，搞到俾市民以為佢哋係吸毒嘅，重驚動埋啲差人。
虛擬主機

虛擬主機，又叫做虛擬伺服器、主機空間或者網頁空間，虛擬並唔係話佢唔存在，而係因為空間係由實體嘅伺服器延伸而來，佢個硬件系統可以基於伺服器群，又可以基於單個伺服器。
佢嘅技術，係用嚟節省伺服器硬體成本嘅，虛擬主機技術主要應用於HTTP、FTP、EMAIL等多項服務，將一部伺服器嘅某項或者全部服務內容邏輯劃分為多個服務單位，對外表現為多個伺服器，從而充分利用伺服器硬件資源。如果劃分係系統級別嘅，就叫做「虛擬伺服器」。

提高性能
有時單個伺服器滿足唔到使用需求，或者係單個伺服器可以達到呢個要求，但係成本太高。所以就用虛擬伺服器來達到運作需求。

降低成本
多個虛擬伺服器，可以通過軟件架設喺同一個實體伺服器上邊，而每個虛擬伺服器都可以提供伺服器嘅所有功能，咁樣相對嚟講，每個虛擬伺服器嘅成本都可以降低唔少。

睇主機嘅硬件設施情況
虛擬主機供應商嘅機房，係乜嘢規模嘅數據中心。有冇充足嘅機房頻寬，同埋虛擬主機嘅連線速度可唔可以同時滿足所有客戶嘅流量頻寬。

睇主機上邊有幾多個網站
一般嚟講，一個服務器可以架設幾百甚至幾千個網站，如果網站數量越多，即係共享同一部服務器嘅人數就越多；相對嚟講資源就好牙淹。性能同機器嘅CPU、內存、硬碟有關。
莊·繆亞

莊·繆亞（繆讀妙；英文：John Muir，音標：[d͡ʒɔːn mjʊəɾ]；1838年4月21號—1914年12月24號）係蘇格蘭出世嘅美國作家、博物學家，係美國早期環保運動領袖。佢有好多信、文章、書係寫佢嘅自然探險，特別係其中尼華打山（英文：Sierra Nevada (U.S.)）嘅部分廣為流傳。佢發起環保運動，喺佢努力之下，諸如優勝美地谷、美洲杉國家公園呢啲自然保護區都陸續成立。佢創辦嘅山脈社（中文：塞拉俱樂部）係美國有名嘅環保組織。因爲佢嘅貢獻，尼華打山有條登山道起名爲莊繆亞登山道（英文：John Muir Trail）。
佢後生時喺黃石度受嗰啲湖光山色感動，喺佢嘅下半世，就致力保護美國西部嘅森林。佢向美國國會提出設立國家公園法，呢部法律後來喺1890年通過，隨即優勝美地、美洲杉設立國家公園。佢嘅作品、思想好大程度上影響咗現代環保運動，譽爲「國家公園之父」。
莊·理·鄧寧

莊·理·鄧寧（英文：John Ray Dunning；1907年9月24號—1975年8月25號）係一位美國物理學家，對美國原子彈嘅研發有重大貢獻。
莊·拉斯金

莊·拉斯金（John Ruskin，1819年2月8號—1900年1月20號）係19世紀英倫一個藝術評論家。
莊·科比斯·拿殊

莊·科比斯·拿殊（粵拼：zong1 fo1 bei2 si1 naa4 syu4；英文：John Forbes Nash, Jr；1928年6月13號—2015年5月23號）係一位美國嘅數學家，喺博弈論方面出名。
佢在世嗰時喺美國普林斯頓大學同麻省理工學院搞過教學同研究。佢甚至俾人睇成經濟學界入面，話唔好彩又唔係，話一個好彩嘅又係佢嘅人。因為佢喺22歲搞過博弈論，重重新搞過經濟學嘅基礎出嚟；1959年開始因為連續30年嘅精神分裂症而受到打擊，直到1980年代中葉先至奇跡噉好返嗮。喺1994年，拿殊同另外兩位博弈論學家一齊攞咗諾貝爾經濟學獎。而佢嘅古仔喺2001年俾人拍成荷里活電影《美麗心靈》而俾好多人知，甚至喺第74屆奧斯卡頒獎典禮入面，攞埋包括最佳影片獎在內嘅4項奧斯卡金像獎。

死
喺2015年5月23號，拿殊同佢老婆阿莉絲亞喺新澤西州嘅高速公路上邊，米杜碩斯郡嘅蒙羅鎮嗰度嘅一單嚴重嘅交通事故一齊死咗，終年86歲。嗰時架的士失控撞咗落個護欄度，車上啲人冚唪唥飛嗮出車出面。
差人查過呢單交通事故之後向媒體話，拿殊、阿莉絲亞同埋的士司機嘅死，係因為佢哋冇戴好安全帶。
莊·華生

莊·華生（John Watson）係《福爾摩斯》入面嘅一個角色。
莊·巴吉斯

莊·巴吉斯（John Backus，1924年12月3號—2007年3月17號）係美國一個電腦科學家。佢出名在喺 1957 年提出咗「想要有一種比起組合語言更加易讀嘅程式語言」嘅諗頭，並且喺 1957 年開創咗世上第一隻廣泛俾人使用嘅高階程式語言 Fortran。
莊·B·華生

莊·B·華生（John B. Watson，1878年1月9號—1958年9月25號）係 19 世紀尾至廿世紀初嘅行為論心理學家。
達禾斯

達禾斯 （粵拼：daat6 wo4 si1，德文、法文：Davos）係瑞士東部嘅一個鎮仔，喺格勞賓登州。
達維爾灣

達維爾灣（粵拼：daat6 wai4 yi5 waan1，Darvel Bay），又叫拉哈達圖灣（粵拼：laai1 ha1 daat6 tou4 waan1，Lahad Datu Bay）係一個喺馬來西亞沙巴東面嘅彎曲大海灣。佢亦係婆羅洲東海岸最大嘅半封閉海灣，面向西里伯斯海。行政上，達維爾灣喺斗湖省入面，北面係拿篤，中間係北幹古那（英文：Kunak），海灣南面係仙本那。

地理
達維爾灣大部分地方係紅樹林沼澤。海灣入面有好多島嶼，最大嘅島係Timbun Mata Island（英文：Timbun Mata Island），佢喺海岸南面附近。

歷史
達維爾灣周邊地區已經有超過20,000年歷史。大陸同島上西嘅石灰岩洞穴畀人用嚟做史前墓葬。
達維爾灣直到19世紀尾一直係海盜嘅傳統出沒地方。當中，最出名嘅海盜叫Datu Kudunding。英國人喺拿篤區經營達維爾灣煙草種植園有限公司 (Darvel Bay Tobacco Plantations Ltd)，呢間公司喺 H. M. Lomas 嘅紀錄片「Urban Bioscope Expedition through Borneo」入面得到永生。
達維·羅德列基斯·迪·謝宿斯

達維·羅德列基斯·迪·謝宿斯（葡文：Davi Rodrigues de Jesus，1984年4月6號—），簡稱達維（Davi），係巴西職業嘅足球員，司職中場，效力緊中國足球超級聯賽嘅廣州富力。

職業生涯
達維最先喺波列斯他足球會開始踢波，之後去過聖保羅、聖達卡坦尼亞、聖賓圖同新潟天鵝、阿華伊嘅波隊踢過波。喺佢踢緊波嗰陣，重俾帕拉拿同哥列迪巴嘅足球會租過佢。
2012年2月，中國足球超級聯賽升班馬廣州富力隊宣佈買低達維嚟呢度踢波。
達羅卡

達羅卡（西班牙文：Daroca）係西班牙亞拉岡薩拉戈薩省一座城，住2千人。
達羅爾

達羅爾（粵拼：daat6 lo4 ji5；阿姆哈拉文：ዳሎል Dallol）係埃塞俄比亞阿法爾州第二地區嘅村莊，喺埃塞俄比亞北邊，隔籬冇幾遠就係厄立特里亞。呢個地方唔單止海拔低過海平面，相反連埃塞俄比亞中央統計局（阿姆哈拉文：የማዕከላዊ_ስታቲስቲክስ_ኤጀንሲ）都冇發佈到佢喺2005年啲數據。當地亦俾外界話佢做鬼域。
雖然佢係個鬼域兼冇人知，但佢試過因為氣候而出名，就係全球平均氣溫最高嘅地方嘅所在地。當地曾經喺1960～1966年記載過全年平均氣溫35℃嘅高溫。嗰度亦有個達羅爾熱泉（英文：Dallol (hydrothermal system)）嘅靚景地方。雖然附近有條公路去到哈馬德拉，但好快因地方太荒蕪而閂咗檔。

史
達羅爾火山一景
達羅爾熱泉一景，佢喺達羅爾一著名景點。
呢個城市喺1917～1918年開埠，初期由厄立特里亞創辦鐵路嚟運輸物資，自從第一次世界大戰爆發之後，蘇聯、美國同威瑪共和國都停止傳輸物品到呢度。雖然喺1920～1941年諗住重開國內生產計劃，但失敗咗。1925～1929年間，有意大利嘅企業喺呢個地方執到寶，用鐵路傳輸包括70%KCl成份嘅鉀石鹽到法蒂瑪港。不過到咗第二次世界大戰期間，英聯邦政府為咗掠奪資源而將通去達羅爾開鐵路軌冚唪唥拆嗮，隨後城市經濟開始一落千丈。
1951～1953年，喺阿斯馬拉嘅達羅爾公司賣咗幾噸鹽到印度一帶。1960年代，美國嘅Parsons公司試過喺呢個城市搞過地質學測量，期間喺1965年試過喺呢個城市嘅65個地方鑽咗約10000個窿出嚟。期間一直都冇乜人知，直到2004年，英國嘅國家地理雜誌同Channel 4合作，拍咗部《走向極端》嘅記錄片，話佢有關啲城市經濟同氣候條件而先至俾公眾重新關注。雖然達羅爾已經變成個鬼域，但重有大量嘅鹽磚建築響度。

氣候
達羅爾一講到氣候，係全球出嗮名。因為佢係熱帶沙漠氣候，附近都係丹納基爾沙漠一帶，全年好少雨落，年平均先至得100～200mm降雨量，加上佢嘅所在地又喺丹納基爾盆地入面。氣溫方面，佢年平均氣溫都超過30℃，曾經喺1960同1966呢兩年入面，都錄得年平均氣溫34.6℃嘅氣溫。亦試過錄到年平均氣溫41℃嘅高溫，不過最熱嘅月份試過錄到平均46.7℃嘅高溫。由於佢咁熱嘅氣候，加上海拔又偏低兼喺冬季時接收到紅海一帶啲熱浪又多，所以佢好少有四季特征。即使喺晚黑，基本上都係熱辣辣，好少見到有涼爽嘅天氣。
達羅爾最凍嗰陣，最低氣溫先至有21℃。
達甦二世

達甦二世（Damasus II，又譯達馬蘇斯二世，—1048年8月9號）係羅馬天主教第151任教宗，1048年在位。
藤原貴弘

藤原貴弘 ，係日本嘅一個男配音員。

配音作品一覽
呢個表唔完整，歡迎加料。
藤原龍也

藤原龍也（粵拼：tang4 jyun4 lung4 jaa5，1982年5月15號—），係日本嘅一個男藝人同埋演員。
藤口光紀

藤口光紀（1949年8月17號—）係日本足球員，司職中場，曾經喺1972～1978年間爲日本足球代表隊出場26次，入咗2球。
藤原紀香

藤原紀香 ，係日本嘅一個女演員。

拍過嘅作品一覽
呢個表唔完整，歡迎加料。
藤原良夫

藤原良夫係大日本帝國足球員，踢前鋒，日本足球代表隊前成員。

日本足球代表隊
藤原良夫喺1923年爲日本隊出場1次。佢代表日本參加過1923年遠東運動會。
藤原道長

藤原道長（日文：藤原 道長／ふじわら の みちなが，966年—1028年1月3號），喺日本平安時代嘅公卿、外戚。佢喺藤原家嘅長者，曾做右大臣、左大臣、攝政同太政大臣。
藤吉信次

藤吉信次（1970年4月3號—）係日本足球員，司職前鋒，效力過川崎綠茵，京都不死鳥，仙台七夕，Chengdu Blades，FC琉球，及北九州新浪。
藤原育郎

藤原育郎（日文：藤原いくろう；1958年—）係日本作曲家。佢喺橫濱出世。

經歷
1976年，佢日本大學藝術學院藝術研究生院（日文：日本大学芸術学部・大学院芸術学研究科）入度讀書。佢喺讀書嗰陣已經幫藝人去作曲、做鍵盤手，佢都做過交響樂音樂會嘅指揮家。佢幫張靚穎《畫心》作曲。
藤原祐規

藤原祐規 ，係日本嘅一個男配音員，出名嘅配音作品有極速方程式。

配音作品一覽
呢個表唔完整，歡迎加料。
藤原秀衡

藤原秀衡（ふじわら の ひでひら，1122年—1187年11月30號，保安3年？-文治3年10月29號），係日本平安時代末期嘅武將，藤原基衡嘅嫡子，亦係奧州藤原氏第3代家主，官至鎮守府將軍、陸奧守。
複合材料

複合材料，係用一啲材料加上其他材料，去增強物件嘅堅固度同效果。複合材料有好多種，例如唔同嘅合金、合成樹脂等等。佢哋能夠用喺人類社會嘅唔同方面，例如鋼鐵可以用嚟起樓，鈦合金可以用嚟起火箭或者飛機，不鏽鋼可以用嚟整廚具等，唔同嘅材料都可以有唔同嘅功用。因此發明咗複合材料可以令到人類科技增長速度加快，建造嘅嘢亦都更加堅固，大大加強左人類嘅發展水平。

複合材料的起源
其實複合材料好早之前已經有，係公元前3400年前嘅美索不達米亞人，已經識得用泥土加稻草同埋木頭加黏土去起屋，蒙古嘅土兵都會用竹， 牛角等材料去整箭。

航空業上的運用
目前，複合材料大部分情況可以取代金屬材料。

航空嘅材料必備特性如下：
高比強度同比勁度；
要足以應付10^7次重復負載嘅疲勞強度；
減慢條罅嘅擴張速度；
長期抗腐蝕；
好嘅成型性同埋加工性；
成本低。
複幾何

複幾何（英文：complex geometry）係幾何學一門子領域，研究用複數表示嘅幾何物體。具體嚟講，複幾何會研究複流形、複代數簇等等嘅物體，佢哋之間嘅複函數（單變數/多變數），同埋一啲好似全純向量叢同凝聚層咁嘅結構。
複合原理

複合原理（粵拼：fuk1 hap6 jyun4 lei5；英文：principle of compositionality）係語言學上有關句法同語義嘅一個諗法，講緊一句語句嘅意思只取決於兩樣嘢——個別元件（字詞）嘅意思，以及係呢啲元件按照咩法則拼埋一齊。例如語義學（語言學一門，研究語言點表達意思）就有講到，要正確噉表達語義，需要結合語音、構詞同句法至得。
想像噉嘅句子：
我將件蛋糕食落肚。
件蛋糕將我食落肚。
——兩句嘢用咗嘅字詞一樣，但一般認為後者應該唔係正確噉表達緊講嘢嘅人想表達嘅意思，除非（例如）個人寫緊粵文恐怖小說，情節講到啲角色撞到一件會食人嘅恐怖蛋糕。
複合粒子

複合粒子係由基本粒子結合成嘅粒子，包括強子（重子、介子）、原子核、原子同分子。
複合資料類型

複合資料類型（composite data type）係指由多個原始簡單啲嘅資料類型嘅數據組成嘅一個資料類型。多數程式語言都有功能俾用家創建複合資料類型並且指定「呢個呢個複合資料類型包含邊幾種資料」。
複姓

複姓係兩個字或以上嘅漢姓，同單姓相對。比如司馬係複姓，李係單姓。喺中文姓氏中大多數係單姓，複姓較少，一般得兩個字。
複姓源於官名（ 如司徒 ）、王父之字、爵系、族系（如司馬），封邑（例如令狐），居地（例如東郭）或其他民族（例如宇文），史上有一啲複姓，而家已經無咗，亦有啲化為單姓。
有啲結咗婚嘅女人將老公個姓加上自己度，例如「林鄭」、「陳方」，呢啲唔係複姓，叫「冠夫姓」。

複姓一覽
以下複姓選自商務印書館出版發行嘅《現代漢語詞典（第5版）》
香港語言學學會拼音排列。
複平面

喺數學入面，複平面係複數嘅幾何表示，當中平面嘅兩條軸分別係實軸同虛軸。
複合避孕丸

複合避孕丸（combined oral contraceptive pill）係最大路嘅避孕丸，由女人定時定候食去避孕。複合避孕丸一般會用一個月經週期（四個禮拜）做單位，一定要跟住個週期每日食先至有效。
邦加檳港

邦加檳港（印尼文：Pangkalpinang），簡稱檳港，係印尼邦加-勿里洞首府，面積118.41平方公里，人口32.8萬。
邦加海峽

邦加海峽係印尼嘅海峽，喺蘇門答臘同邦加島之間嘅爪哇海，兩邊分別係南蘇門答臘同邦加-勿里洞。
邦尼灣

邦尼灣係非洲西面嘅海灣，對住大西洋，屬畿內亞灣一部分，沿岸有尼日利亞、喀麥隆、赤道畿內亞、加蓬各國，對出係聖多美普林西比，西面係貝寧灣，南面係洛佩斯角。
邦本宜裕

邦本宜裕（1997年10月8號—）係日本足球員，司職前鋒，效力全北現代汽車。
邦比

邦比（丹麥文：Brøndby）係丹麥一座城，人口有3.5萬。
邦卡皮

邦卡皮（Bangkapi）係泰國曼谷其中一個區，面積28.5平方公里，人口15萬。
邦加-勿里洞

邦加-勿里洞（Bangka Belitung）係印尼一個省，喺蘇門答臘，人口122萬，首府邦加檳港。
邦加島

邦加島係印尼其中一個島，喺蘇門答臘東面，11,694平方公里大，住96萬人。
邦尼

邦尼（英文：Wilfried Bony，1988年12月10號—）係象牙海岸一個男足球員，司職前鋒，2006年至2020年踢職業賽。

葳蕤史
呢節要加長。
邦板牙文

邦板牙文係南島語系馬來-波利尼西亞語族嘅一種語文，主要喺菲律賓呂宋中部用，約莫有190萬人用，係菲律賓第7大最多人講嘅土話。
西洋蒲公英

西洋蒲公英（Taraxacum officinale）係菊科蒲公英屬嘅一種植物，主要分佈溫帶地區。
西海

西海係地名，係西邊嘅海噉解。佢可以係：
博斯騰湖：舊時嗌西海。
青海湖：中國古代又叫西海。
黃海：朝鮮半島地區又叫西海（서해）。
波羅的海：東歐嘅愛沙尼亞又叫西海（Läänemeri）。
西海道：日本古代五畿七道之一。
黃海道：朝鮮王氏高麗時期又叫西海道。
西海市：喺日本長崎縣西彼杵半島北邊。
西海郡：中國大漢嘅郡。
西海町：多處。
方位海名
西海岸鷹隊

西海岸鷹隊（West Coast Eagles）係澳洲西澳洲省嘅一支澳式足球隊。
佢哋嘅主場喺珀斯市區，2006年得到全澳足球總決賽嘅冠軍，贏咗雪梨天鵝隊一分。報咗2005年總決賽輸畀天鵝隊嘅一箭之仇，當時亦係僅輸一分。
西流江

西流江（Sai Lau Kong），係香港一地，喺新界北區印洲塘海岸公園範圍，隔住個海就係吉澳。西流江無車行到過去，要靠行山徑或者由沙頭角搭街渡過去。
西海道

西海道係古代日本嘅一個地區，五畿七道嘅「七道」之一，主要喺九州。
西海岸快車

西海岸快車（英文：West Coast Express）係加拿大卑詩省大溫哥華地區嘅一條通勤火車線路，連接溫哥華濱海車站同靠近菲莎河谷地區嘅米遜市，沿途喺滿地寶、高貴林、高貴林港、匹特草原同楓樹嶺設車站。
蠔菇

平菇（粵拼：hou4 gu1；學名：Pleurotus ostreatus）又名側耳、糙皮側耳、蠔菇、黑牡丹菇、北風菌、鮑魚菇、天喜菇，屬側耳屬，樣同蠔有20～30%似。
蠔仔餅

蠔仔餅，又叫煎蠔餅、蠔餅，係種小食，用蠔、蛋溝埋生粉水煎成。台式蚵仔煎通常會淋坺醬上去，港式蠔仔餅通常就咁食或者點魚露。

其他地區名稱
閩南同台灣叫蠔仔煎/蚵仔煎。
潮汕叫蠔烙。
蠔殼山

蠔殼山係香港新界元朗區一座山，喺凹頭西面，係九逕山東北山脈嘅延伸，海拔149米。
蠔油

蠔油係用蠔同鹽水煮成嘅醬，深啡色、黏黏哋，中國粵菜經常用到。

歷史
蠔油係1888年喺中國廣東省香山南水鄉由李錦裳意外發明，因為佢原本煮蠔肉畀餐廳客人，不過唔記得熄火，白色嘅蠔汁喺鍋入面濃縮成咖啡色，不過試過味道之後，效果出奇地好。佢創立嘅李錦記亦繼續將蠔油同其他中式調味料推廣到全球。

製法
蠔油做法程序繁多，最重要嘅步驟係用水將鮮蠔煮到理想黏度，呢個步驟亦係最花時間嘅程序，做出優質嘅蠔油應帶有蠔嘅鮮味。

各種蠔油
李錦記素食蠔油
蠔油一般加有味精。
除咗以蠔做材料嘅蠔油之外，亦有以冬菇做嘅「素食蠔油」，以迎合素食者嘅需要。
蠔涌陳氏家祠

蠔涌陳氏家祠又叫同盛堂，喺香港新界西貢蠔涌1巷25號，大概喺1850年代起好。陳麗章被視為呢條村陳氏嘅開基祖。陳氏宗親而家仍然喺農曆新年、清明節、重陽節、嫁娶同點燈儀式中，都去家祠拜祭祖先。蠔涌裏面亦住咗有張氏、溫氏、劉氏，但係陳氏家祠係村裏面僅存嘅祠堂。喺2010年8月31號被評為香港三級歷史建築。
蠔涌車公廟

蠔涌車公廟，又名車公古廟，係香港一座中式廟宇，喺新界西貢區蠔涌，蠔涌河同蠔涌路以北，蠔涌新村以東，亞洲電視前蠔涌廠房以東。佢大概喺1540年代起，1904年同1965年重修過。喺1996年被評為二級歷史建築，2009年12月18號改評為香港一級歷史建築。
呢間廟選址同建築佈局都好特別，前臨涌澗，背向風水林，又保留咗傳統嘅建築設計。相傳，車公係宋朝（公元960至1279年）一位大元帥，曾經平定華南一場叛亂。南宋末年，宋帝昺南下避難，車大元帥一直護駕皇帝嚟到香港，並駐守喺西貢。後來獲道教奉為神明，重立廟供奉。
蠔涌足球場

蠔涌足球場，香港足球場之一，喺西貢蠔涌，近涌口，英文叫Ho Chung Soccer Pitch。行政上歸西貢區。設施有硬地球場，七人足球場。
西伯利亞鐵路

西伯利亞鐵路係俄羅斯一條鐵路，由莫斯科雅羅斯拉夫爾站連接俄羅斯遠東地區海參崴海參崴站，全長9289公里。
西來初地

南朝梁武帝大通元年（527年），菩提達摩從印度航海嚟到今日廣州嘅下九路珠秀坊一帶登陸。梁武帝派人專程接達摩到金陵（今日嘅南京）。達摩離開金陵後到中原地區嘅少林寺傳教。佢嘅禪宗學說經後世啲人（尤其係六祖惠能嘅發揚光大）形成咗中國佛教嘅主要宗派。最後，達摩俾人嗌做中國禪宗始祖。後人為紀念達摩嚟咗中國傳教而將登陸地區改名做「西來初地」。
西修適士

西修適士（英文：West Sussex），係英國英倫東南一郡，住80萬人，最大城鎮芝車士打。
西伯恩公園站

西伯恩公園站（英文：Westbourne Park tube station）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦西敏市。
西伯利亞聯邦管區

西伯利亞聯邦管區係俄羅斯中部一個聯邦管區，轄5個州、4個共和國、3個邊疆區。
西伯利亞虎

西伯利亞虎（Panthera tigris altaica），又叫東北虎、阿穆爾虎（黑龍江嘅俄文名叫「阿穆爾河」）、烏蘇里虎、滿洲虎、朝鮮虎，生活喺俄羅斯西伯利亞同遠東地區，係現存世界上最大隻嘅貓科動物，可達 3 米長，重 300 公斤，可以輕易咁殺一隻強壯嘅牛，毛色淺黃，毛厚，唔怕凍，食肉。據統計目前野生嘅西伯利亞虎只有1000隻。
西佛星系

西佛星系（英文：Seyfert galaxy）係一類螺旋星系或者唔規則星系，擁有活躍星系核。
西伯利亞葶藶

西伯利亞葶藶（學名：Draba sibirica）係十字花科葶藶屬下嘅一個種。
西低地德文

西低地德文（Westniederdeutsch）係德國西北部同荷蘭東部部份人用嘅語言，低地德文方言，大約180萬人用緊。
鄒凱

鄒凱（1988年2月25號—）係中華人民共和國體操運動員，四川瀘州人，強項係自由體操同埋單槓。